
DIRECȚIA DE ASISTENȚĂ SOCIALĂ A MUNICIPIULUI TIMIȘOARA
	
		,,În slujba oamenilor”


Nr. ___________________ / __________________________




Referat de aprobare a 
PROIECTULUI DE HOTĂRÂRE
privind  aprobarea Regulamentelor de Organizare și Funcționare ale serviciilor sociale Centrul de zi pentru copii Kuncz şi Servicii de asistență comunitară Kuncz din cadrul Complexului de Servicii Sociale Kuncz


1. Descrierea situației actuale 
	
[bookmark: _Hlk137032639]Prin H.C.L.M.T. nr. 392/08.09.2020 s-a aprobat proiectul „Clădire în regim de înalțime P+2E cu funcțiunea centru cultural și educațional Kuncz” și a cheltuielilor legate de proiect. Complexul de Servicii Sociale Kuncz cuprinde două servicii sociale destinate persoanelor aflate în risc de sărăcie și excluziune socială cu precădere din Zona Kuncz-Plopi “Centrul de zi pentru copii Kuncz„ şi „Servicii de asistență comunitară Kuncz”  este parte a proiectului.
Prin H.C.L.M.T. nr. 122/28.03.2023 s-a aprobat înfiinţarea Complexului de Servicii Sociale Kuncz ce cuprinde două servicii sociale “Centrul de zi pentru copii Kuncz„ şi „Servicii de asistență comunitară Kuncz”. Conform Legii nr. 292/2011 legea asistenței sociale și a Legii nr. 197/2012 privind asigurarea calității în domeniul serviciilor sociale, este obligatoriu ca serviciile sociale de pe teritoriul României să fie licențiate. În vederea obținerii licențierii, serviciile sociale au nevoie de un Regulament de organizare și funcționare, după cum se precizează și în Hotărârea Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale. Astfel, conform HG 867/2015, art. 3, alin. (1) și (2) ”Furnizorii publici şi privaţi de servicii sociale au obligaţia de a elabora, pentru fiecare tip de serviciu social aflat în administrare, regulamente proprii de organizare şi funcţionare, pe care le aprobă prin hotărâre/decizie a organului de conducere prevăzut de lege” și ”Elaborarea regulamentelor proprii de organizare şi funcţionare se realizează cu respectarea modelului-cadru al regulamentului aplicabil, a legislaţiei specifice, convenţiilor internaţionale ratificate prin lege şi a celorlalte acte internaţionale în materie la care România este parte, precum şi a standardelor minime de calitate aplicabile”. 
Luând în considerare Ordinul nr. 27/03.01.2019 privind aprobarea standardelor minime de calitate pentru serviciile sociale de zi destinate copiilor şi Ordinul nr. 29/03.01.2019 pentru aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și pentru serviciile acordate în comunitate, serviciile acordate în sistem integrat și cantinele sociale – Anexa nr. 7, au fost întocmite Regulamentul – cadru de organizare şi funcţionare a serviciului social Centrul de zi pentru copii Kuncz şi Regulamentul – cadru  de organizare şi funcţionare a serviciului social Servicii de asistență comunitară Kuncz.




2. Schimbari preconizate și rezultate așteptate: 

Aprobarea Regulamentului – cadru de organizare şi funcţionare a serviciului social de zi Centrul de zi pentru copii Kuncz " din cadrul Complexului de Servicii Sociale Kuncz, prevăzut la anexa nr. 1;
Aprobarea Regulamentului – cadru de organizare şi funcţionare a serviciului social furnizat în comunitate ”Servicii de asistență comunitară Kuncz" din cadrul Complexului de Servicii Sociale Kuncz, prevăzut la anexa nr. 2;

3. Alte informatii  - nu este cazul.

4. Concluzii

Pentru motivele expuse mai sus, 

PROPUNEM

1. Aprobarea Regulamentului – cadru de organizare şi funcţionare a serviciului social de zi "Centru de zi pentru copii Kuncz" din cadrul Complexului de Servicii Sociale Kuncz, prevăzut la anexa nr. 1;
2. Aprobarea Regulamentului – cadru de organizare şi funcţionare a serviciului social furnizat în comunitate "Servicii de asistență comunitară Kuncz", din cadrul Complexului de Servicii Sociale Kuncz prevăzut la anexa nr. 2

             
                                     



      
                PRIMAR,                                                                                        DIRECTOR GENERAL,
          DOMINIC FRITZ                                                                                     ESZTERO EMESE

